‘સિંઘમ રિટન્સર્‍’ના રાઇટિંગમાં બહુ બધા રસોઈયા છે. સ્ટોરી રોહિત શેટ્ટીની, સ્ક્રીનપ્લે યુનુસ સજાવલનો અને ડાયલૉગ્સ વનલાઇનર્સનો ગૃહઉદ્યોગ ચલાવતા સાજિદ-ફરહાદના. આ બધા રસોઈયાઓએ ભેગા મળીને રસોઇ એવી બગાડી છે કે એકેય ટેસ્ટ સરખો આવતો નથી. સ્ટોરી એટલી હદે પ્રિડિક્ટેબલ છે કે તમે ડાયલૉગ્સ સાથે એનું અનુમાન લગાવી શકો. પહેલા ભાગમાં હતી એ કૅચી આતા માઝી સટકલી અને આલી રે આલી આતા તુઝી બારી આલી ટાઇપની લાઇન્સનું રિપીટેશન કરવા સિવાય કોઈ નવાં વનલાઇનર્સ પણ નાખ્યાં નથી. ખાલી એકાદ-બે જગ્યાએ મસ્તક-દસ્તક, ગતિ-પ્રગતિ જેવી વેવલી લાઇન્સ છે એટલું જ.